pythainlp/thai-wiki-dataset-v4 huggingface dataset:
ฮาซิเอซิ

ฮาร์ซิเอซิ (เกิด ? - เสียชีวิต 130 ปีก่อนคริสต์ศักราช) เป็นกบฏชาวอียิปต์โบราณที่ต่อต้านการปกครองของทอเลมีที่ 8 ฟิสคอนของราชวงศ์ทอเลมี
ชีวประวัติ.
อาจเป็นบุคคลเดียวกันกับ "ฮาร์ซิเอซิ บุตรชายของไพโออุส" (ไพโออุส มีความหมาย "ศัตรูของเทพเจ้า") เขาเป็นชาวอียิปต์พื้นเมืองคนสุดท้ายที่เรียกตัวเองว่า "ฟาโรห์" ถึงแม้จะปกครองอยู่ทางตอนใต้ของอียิปต์ตอนบนเท่านั้น และในช่วงเวลาสั้น ๆ
ชึ้นสู่อำนาจจากผลของสงครามกลางเมืองระหว่างทอเลมีที่ 8 และพระขนิษฐาของพระองค์ พระนางคลีโอพัตราที่ 2, เขายึดครองเมืองทีบส์ได้ในฤดูร้อนของปี 131 ก่อนคริสตกาล และสันนิษฐานว่าฮาร์ซิเอซิเป็นชื่อที่ใช้สำหรับครองราชย์ แม้ว่าเขาจะเป็นที่รู้จักในชื่อ (nomen) ว่า Ḥr-s-js (t) sA- Wsjr ซึ่งมีความหมายว่า "ฮอรัส-บุตร-ของ-ไอซิส, โอรสของโอซิริส" ตามบันทึกด้วยอักษรดีมอติกในแผ่นปาปิรัสคาริร่า 1 และ 2 
กองกำลังของทอเลมีเข้ายึดเมืองคืนได้ในเดือนพฤศจิกายนของปีเดียวกัน และฮาร์ซิเอซิถูกจับในข้อหากบฎนำไปสู่การเสียชีวิต ซึ่งน่าจะเกิดขึ้นในเดือนกันยายน ปี 130 ก่อนคริสตกาล
หมู่เกาะดยุกออฟยอร์ก

หมู่เกาะดยุกออฟยอร์ก (เดิมชื่อ) เป็นกลุ่มของหมู่เกาะที่ตั้งอยู่ในจังหวัดอีสต์นิวบริเตน ประเทศปาปัวนิวกินี ตั้งอยู่บริเวณช่องแคบเซนต์จอร์จ ระหว่างเกาะนิวบริเตนกับเกาะนิวไอร์แลนด์ และเป็นส่วนหนึ่งของกลุ่มเกาะบิสมาร์ก หมู่เกาะตั้งช่อในปี ค.ศ. 1767 โดยฟิลิป คาร์ทีเรต เพื่อเป็นเกียรติแก่เจ้าชายเอ็ดเวิร์ด ดยุกแห่งยอร์ก พระราชโอรสในเจ้าชายเฟรเดอริก เจ้าชายแห่งเวลส์ และพระอนุชาในเจ้าชายเฟรเดอริก เจ้าชายแห่งเวลส์
นิวบริเตน

เกาะนิวบริเตน  เป็นเกาะใหญ่ที่สุดในกลุ่มเกาะบิสมาร์ก ของประเทศปาปัวนิวกินี แบ่งแยกออกจากนิวกีนีโดยช่องแคบแดมเปียร์และช่องแคบวีเตียซ และแบ่งแยกออกจากเกาะนิวไอร์แลนด์ โดยช่องแคบเซนต์จอร์จ มีเมืองสำคัญบนเกาะคือ ราเบา/โกโกโป และคิมเบ เกาะมีขนาดราวเกาะไต้หวัน ในขณะที่เกาะเป็นส่วนหนึ่งของเยอรมัน มีชื่อว่า Neupommern (โพเมราเนียใหม่)
อง ซ็อง-อู

อง ซ็อง-อู (เกาหลี: ; ฮันจา: ; เกิด 25 สิงหาคม ค.ศ. 1995) เป็นนักร้องและนักแสดงชาวเกาหลีใต้ ภายใต้สังกัด Fantagio และเป็นอดีตสมาชิกกลุ่มนักร้องชายสัญชาติเกาหลีใต้ วอนนาวัน
ประวัติ.
อง ซ็อง-อู เกิดที่อินช็อน ประเทศเกาหลีใต้ เป็นบุตรคนที่สองของครอบครัว มีพี่สาว 1 คน นับถือศาสนาคริสต์ สำเร็จการศึกษาจาก โรงเรียนประถมศึกษาซังอินช็อน มัธยมศึกษาตอนต้นจาก โรงเรียนมัธยมศึกษาตอนต้นคูว็อล ตอนปลาย โรงเรียนมัธยมศึกษาตอนปลายศิลปะการบันเทิงฮัลลิม (การแสดงและการเต้น) อุดมศึกษาจาก มหาวิทยาลัยทงซออุล (เอกการแสดง)
โรงเรียนฝางพิทยาคม

โรงเรียนฝางพิทยาคม (อักษรย่อ: ฝ.ค.) เป็นโรงเรียนมัธยมศึกษาแบบสหศึกษา มีพื้นที่ 63 ไร่ ตั้งอยู่ระหว่างจังหวัดหนองคายกับจังหวัดอุดรธานี ในเขตอำเภอสระใคร เปิดสอนในระดับมัธยมศึกษาปีที่ 1 ถึงมัธยมศึกษาปีที่ 6
ประวัติโรงเรียน.
โรงเรียนฝางพิทยาคม เดิมเป็นโรงเรียนสาขาของโรงเรียนน้ำสวยวิทยา เปิดทำการสอนครั้งแรกเมื่อวันที่ 16 พฤษภาคม พ.ศ. 2533 โดยได้อาศัยวัดศรีโสภณาราม (วัดบ้านฝาง) ต่อมา ได้ย้ายมาทำการเรียนการสอนในสถานที่ปัจจุบัน ซึ่งเดิมเป็นบริเวณสาธารณะใช้เลี้ยงสัตว์ของสภาตำบลบ้านฝางที่ตั้ง ตั้งอยู่เลขที่ 163 บ้านฝาง หมู่ที่ 10 ตำบลบ้านฝาง อำเภอสระใคร จังหวัดหนองคาย
ไทรฟาเอนา

ไทรฟาเอนา  เป็นเจ้าหญิงจากราชวงศ์ปโตเลมี พระองค์ทรงอภิเษกสมรสกับกษัตริย์แห่งอาณาจักรซีลิวซิดนามว่า แอนติโอคัสที่ 8 ไกรปัส และมีตำแหน่งเป็นสมเด็จพระราชินีแห่งซีเรีย
ก็มักจะสันนิษฐานว่าพระองค์เคยใช้พระนามคลีโอพัตรา แต่ไม่ได้รับการรับรอง พระองค์เป็นพระราชธิดาพระองค์โตของฟาโรห์อียิปต์ ปโตเลมีที่ 8 ฟิสคอน กับพระนางคลีโอพัตราที่ 3 ผู้ซึ่งมีศักดิ์เป็นพระราชนัดดาและพระมเหสี[1] ดังนั้นพระองค์เป็นพระภคินีของปโตเลมีที่ 9, ปโตเลมีที่ 10, พระนางคลีโอพัตราที่ 4 และพระนางคลีโอพัตรา เซเลเนที่ 1
เซเรซโซ โอซากะรุ่นอายุไม่เกิน 23 ปี

เซเรซโซ โอซะกะรุ่นอายุไม่เกิน 23 ปี  เป็นทีมฟุตบอลในประเทศญี่ปุ่น จากเมืองโอซะกะ จังหวัดโอซะกะ ซึ่งเป็นทีมสำรองของเซเรซโซ โอซากะ และปัจจุบันเล่นในเจ3 ลีก โดยคำว่า "เซเรซโซ" เป็น ภาษาสเปน หมายถึงดอกซากุระ ซึ่งเป็นดอกไม้ประจำเมืองโอซะกะ
สโมสรแห่งนี้เคยมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ เชาว์วัฒน์ วีระชาติ และ พงศ์รวิช จันทวงษ์ ในฤดูกาล 2018 และ 2019 และ
ตะวัน โคตรสุโพธิ์ ในฤดูกาล 2019 ถึงฤดูกาล 2020
ผู้เล่นปัจจุบัน.
"ข้อมูลล่าสุด 19 ธันวาคม 2017"
<templatestyles src="Template:Football squad player/styles.css" />
สถิตย์พงษ์ สุขวิมล

พลอากาศเอก สถิตย์พงษ์ สุขวิมล (เกิด 2 มกราคม พ.ศ. 2492) เป็นอดีตนายทหารอากาศไทย ปัจจุบันดำรงตำแหน่งราชเลขานุการในพระองค์พระบาทสมเด็จพระวชิรเกล้าเจ้าอยู่หัว เลขาธิการพระราชวัง ประธานกรรมการและผู้อำนวยการพระคลังข้างที่ ประธานกรรมการอำนวยการโครงการจิตอาสาพระราชทาน 904 วปร. รองประธานกรรมการและเลขาธิการมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเป็นประธาน รองประธาน และกรรมการในองค์กรธุรกิจและองค์กรเพื่อสังคมที่ถือหุ้นโดยพระบาทสมเด็จพระวชิรเกล้าเจ้าอยู่หัว เช่น ประธานกรรมการของบริษัท ปูนซิเมนต์ไทย จำกัด (มหาชน) ประธานที่ปรึกษาคณะกรรมการและกรรมการ ธนาคารไทยพาณิชย์ จำกัด (มหาชน)
ชีวิตในช่วงแรก.
พลอากาศเอก สถิตย์พงษ์ เกิดที่จังหวัดเพชรบุรี มารดาชื่อนางสมถวิล สุขวิมล มีพี่น้องร่วมกัน 5 คน โดยน้องคนสุดท้องของครอบครัว คือ พลตำรวจเอก ต่อศักดิ์ สุขวิมล อดีตผู้บัญชาการตำรวจแห่งชาติ สำเร็จการศึกษาปริญญาตรีศิลปศาสตรบัณฑิต คณะการสื่อสารมวลชน มหาวิทยาลัยเชียงใหม่ ในปี พ.ศ. 2515 จบโรงเรียนการบินกำแพงแสน รุ่น น.54-16-3 จบการอบรมที่โรงเรียนนายทหารชั้นบังคับฝูง รุ่นที่ 43 โรงเรียนเสนาธิการทหารอากาศ รุ่น 29 และวิทยาลัยการทัพอากาศ รุ่นที่ 27
การรับราชการ.
สถิตย์พงษ์เข้ารับราชการทหารยศเรืออากาศตรี จนถึง นาวาอากาศเอก จนกระทั่ง 1 เมษายน พ.ศ. 2539 เขาได้เป็นราชองครักษ์ประจำกรมราชองครักษ์ พร้อมได้รับการเลื่อนขั้นเป็นพลอากาศตรีในเดือนตุลาคมปีเดียวกัน เป็นพลอากาศโท ในเดือนตุลาคม พ.ศ. 2542 ซึ่งต่อมาเมษายน พ.ศ. 2544 เลื่อนขั้นเป็นผู้ช่วยสมุหราชองครักษ์ พร้อมทั้งได้รับพระราชทานยศพลอากาศเอก ระบุเหตุผลคือ "รับราชการมาด้วยความเรียบร้อยเป็นผลดีแก่ทางราชการ"
ในปี พ.ศ. 2548 สถิตย์พงษ์ได้บรรจุเป็นข้าราชการพลเรือนในพระองค์ ในตำแหน่งเทียบเท่ารองเลขาธิการพระราชวัง สังกัดสำนักพระราชวังเป็นกรณีพิเศษ ซึ่งเขาเป็นหนึ่งในจำนวน 2 ราย จนกระทั่งเป็นที่สนใจของสื่อจากการได้เป็นราชเลขานุการในพระองค์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในปี พ.ศ. 2554 โดยก่อนหน้าจะได้รับตำแหน่ง เขาได้รับการแต่งตั้งเป็นกรรมการบริษัท การบินไทย จำกัด (มหาชน)
จนกระทั่งพระบาทสมเด็จพระวชิรเกล้าเจ้าอยู่หัวขึ้นทรงราชย์เมื่อวันที่ 13 ตุลาคม พ.ศ. 2559 ในวันที่ 27 มกราคม พ.ศ. 2560 เขาได้รับการแต่งตั้งเป็นผู้ดูแลรักษาและจัดการผลประโยชน์ทรัพย์สินส่วนพระองค์ จนในวันที่ 6 มิถุนายน เขาได้รับการแต่งตั้งเป็นราชเลขานุการในพระองค์พระบาทสมเด็จพระวชิรเกล้าเจ้าอยู่หัว เทียบเท่าเลขาธิการพระราชวัง ตำแหน่งหมายเลข 1 และประธานข้าราชบริพารในพระองค์ ในวันที่ 16 กรกฎาคม พ.ร.บ.จัดระเบียบทรัพย์สินฝ่ายพระมหากษัตริย์ พ.ศ. 2560 ได้ประกาศใช้ วันต่อมาเขาได้รับการแต่งตั้งเป็นประธานกรรมการทรัพย์สินส่วนพระมหากษัตริย์ ที่ภายหลังเปลี่ยนชื่อเป็นสำนักงานทรัพย์สินพระมหากษัตริย์ และสำนักงานพระคลังข้างที่ ตามลำดับ ซึ่งเป็นการเปลี่ยนแปลงจากเดิมที่มีรัฐมนตรีว่าการกระทรวงการคลังเป็นประธานกรรมการ
หลังจากนั้นเป็นต้นมา สถิตย์พงษ์ ได้รับการแต่งตั้งที่สำคัญคือ ประธานข้าราชบริพารในพระองค์ เลขาธิการพระราชวัง ราชเลขานุการในพระองค์พระบาทสมเด็จพระวชิรเกล้าเจ้าอยู่หัว ผู้รักษาและจัดการผลประโยชน์ทรัพย์สินส่วนพระองค์ ประธานกรรมการและผู้อำนวยการพระคลังข้างที่ นอกจากนั้นยังเป็นประธานกรรมการอำนวยการโครงการจิตอาสาพระราชทาน 904 วปร.
งานองค์กรธุรกิจและองค์กรเพื่อสังคม.
สถิตย์พงษ์ได้รับการแต่งตั้งเป็นประธานกรรมการและรองประธานกรรมการองค์กรธุรกิจและองค์กรเพื่อสังคมที่ถือหุ้นใหญ่โดยพระบาทสมเด็จพระวชิรเกล้าเจ้าอยู่หัว ดังนี้
จอมพลอากาศ (ประเทศไทย)

จอมพลอากาศ เป็นยศทหารชั้นสูงสุดของกองทัพอากาศไทย โดยมียศที่เทียบเท่ากันของทั้งสามเหล่าทัพ ได้แก่ จอมพล (ทหารบก) และจอมพลเรือ (ทหารเรือ) โดยเป็นยศสูงกว่าพลอากาศเอก และเป็นรองแต่เพียงจอมทัพไทยเท่านั้น (จอมทัพเป็นตำแหน่งมิใช่ยศทางการทหาร จอมทัพไทยหรือพระมหากษัตริย์ทรงดำรงยศจอมพล จอมพลเรือ และ จอมพลอากาศ) ตำแหน่งนี้ถูกก่อตั้งขึ้นในพ.ศ. 2480 ยศนี้ถ้าเทียบกับยศกองทัพสหราชอาณาจักรจะได้ยศเป็นจอมพล
รายพระนามจอมทัพอากาศไทย.
พระมหากษัตริย์ไทยทรงดำรงตำแหน่ง จอมทัพไทย ดำรงพระยศจอมพลอากาศ
อีวานบรอฟกินนาเซลีเน

อีวานบรอฟกินนาเซลีเน  เป็นภาพยนตร์แนวตลกของสหภาพโซเวียต ในปี 1959 กำกับโดย Ivan Lukinsky เป็นภาพยนตร์ภาคต่อของภาพยนตร์เรื่อง "ซอลดาตอีวานบรอฟกิน""อีวานบรอฟกินนาเซลีเน" ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 44.6 ล้านคนในสหภาพโซเวียต
การรักษาด้วยออกซิเจน

การรักษาด้วยออกซิเจนหรือออกซิเจนเสริม เป็นการใช้ออกซิเจนเป็นการรักษาทางการแพทย์ ใช้ในกรณีภาวะเลือดมีออกซิเจนน้อย ความเป็นพิษคาร์บอนมอนออกไซด์ ปวดศีรษะแบบคลัสเตอร์ และการรักษาออกซฺเจนให้เพียงพอระหว่างให้ยาระงับความรู้สึกชนิดสูดดม ออกซิเจนระยะยาวมักมีประโยชน์ในผู้ป่วยที่มีออกซิเจนต่ำเรื้อรัง เช่น จากโรคปอดอุดกั้นเรื้อรังหรือซิสติกไฟโบรซิสรุนแรง สามารถให้ออกซิเจนได้หลายวิธี เช่น หลอดคาจมูก หน้ากากครอบหน้า และในห้องความกดอากาศสูง
ออกซิเจนจำเป็นสำหรับเมแทบอลิซึมของเซลล์ปกติ ความเข้มข้นสูงเกินสามารถทำให้เกิดภาวะพิษออกซิเจน เช่น ปอดได้รับบาดเจ็บหรือส่งผลให้การหายใจล้มเหลวในผู้โน้มเอียงเกิดโรค ความเข้มข้นของออกซิเจนที่สูงขึ้นยังเพิ่มความเสี่ยงอัคคีภัย โดยเฉพาะอย่างยิ่งขณะสูบบุหรี่ และหากไม่ให้ความชื้นร่วมยังสามารถทำให้จมูกแห้ง ความอิ่มตัวของออกซิเจนเป้าหมายที่แนะนำขึ้นอยู่กับภาวะที่กำลังรักษา ในภาวะส่วนใหญ่ แนะนำให้ความอิ่มตัวอยู่ที่ 94-98% ขณะที่ผู้ที่เสี่ยงต่อภาวะคาร์บอนไดออกไซด์คั่งแนะนำที่ 88-92% มากกว่า และในผู้ที่มีภาวะพิษคาร์บอนมอนออกไซด์หรือหัวใจหยุดให้ความอิ่มตัวออกซิเจนสูงสุดเท่าที่ทำได้ อากาศตรงแบบมีออกซิเจน 21% โดยปริมาตรขณะที่การรักษาด้วยออกซิเจนสามารถเพิ่มค่านี้ไปได้ถึง 100%
การใช้ออกซิเจนในการแพทย์แพร่หลายหลังปี 1917 อยู่ในรายการยาสำคัญขององค์การอนามัยโลก ราคาของออกซิเจนที่บ้านอยู่ที่ประมาณ 150 ดอลลาร์สหรัฐต่อเดือนในประเทศบราซิลและ 400 ดอลลาร์สหรัฐต่อเดือนในสหรัฐ การให้ออกซิเจนที่บ้านสามารถให้ทางถังออกซิเจนหรือเครื่องผลิตออกซิเจน (oxygen concentrator) เชื่อว่าออกซิเจนเป็นการรักษาที่ให้บ่อยที่สุดในโรงพยาบาลในประเทศพัฒนาแล้ว
แผลเป็น

แผลเป็นเป็นบริเวณเนื้อเยื่อเส้นใยซึ่งเกิดแทนผิวหนังปกติหลังเกิดการบาดเจ็บ แผลเป็นเกิดจากกระบวนการชีววิทยาซ่อมแซมบาดแผลในผิวหนัง ตลอดจนในอวัยวะและเนื้อเยื่ออื่นของร่างกาย ฉะนั้นจึงเป็นส่วนธรรมชาติของกระบวนการหาย (healing) บาดแผลแทบทุกชนิด (เช่น หลังอุบัติเหตุ โรคหรือการผ่าตัด) ล้วนส่งผลให้เกิดแผลเป็นไม่มากก็น้อย ยกเว้นรอยโรคที่เล็กมาก ๆ แต่ยกเว้นสัตว์ที่มีการเจริญทดแทนอย่างสมบูรณ์มีเนื้อเยื่อที่เจริญโดยไม่มีการสร้างแผลเป็น
เนื้อเยื่อแผลเป็นประกอบด้วยโปรตีน (คอลลาเจน) ชนิดเดียวกับเนื้อเยื่อที่มันทดแทน แต่องค์ประกอบเส้นใยของโปรตีนจะต่างไป คือ แทนที่จะเป็นการจัดเรียงสานตะกร้าแบบสุ่มของเส้นใยคอลลาเจนที่พบในเนื้อเยื่อปกติ แต่ในภาวะเกิดพังผืด คอลลาเจนเชื่อมโยงข้ามและก่อเป็นการปรับแนวอย่างเป็นระเบียบในทิศทางเดียวกัน การปรับแนวของเนื้อเยื่อแผลเป็นคอลลาเจนนี้ปกติมีคุณภาพทำหน้าที่ด้อยกว่าการปรับแนวแบบสุ่มของคอลลาเจนตามปกติ ตัวอย่างเช่น แผลเป็นในผิวหนังทนทานต่อรังสีอัลตราไวโอเลตน้อยกว่า และต่อมเหงื่อและปุ่มรากขนไม่เจริญทดแทนในเนื้อเยื่อแผลเป็น กล้ามเนื้อหัวใจตายเหตุขาดเลือด หรืออาการหัวใจล้ม ทำให้เกิดแผลเป็นในกล้ามเนื้อหัวใจ ซึ่งทำให้เสียกำลังของกล้ามเนื้อและอาจทำให้หัวใจวายได้ ทว่า มีเนื้อเยื่อบางชนิด เช่น กระดูก ที่สามารถฟื้นฟูได้โดยไม่มีความเสื่อมทางโครงสร้างหรือการทำหน้าที่
ตราแผ่นดินของตรินิแดดและโตเบโก

ตราแผ่นดินของตรินิแดดและโตเบโก เป็นตราอาร์มที่สืบทอดรูปแบบมาจากดวงตราสหพันธรัฐอินดีสตะวันตก ออกแบบโดยคณะกรรมการที่ตั้งขึ้นเมื่อ ค.ศ. 1962 เพื่อคัดเลือกแบบดวงตราแผ่นดินที่สื่อถึงประชาชนชาวตรินิแดดและโตเบโก คณะกรรมการได้มีมติเลือกแบบดวงตราที่ออกแบบโดย คาร์ลิสต์ ชาง (1921–2001) และ ผู้ออกแบบชุดคาร์นิวัล จอร์จ ไบเลย์ (1935–1970)
ความหมาย.
ต้นปาล์มเดิมนั้นปรากฏอยู่บนตราแผ่นดินของอาณานิคมโตเบโก ก่อนที่จะเข้าร่วมสหภาพทางการเมืองกับตรินิแดด. สีของพื้นโล่นั้นมาจากสีของธงชาติ (สีดำ, แดง, และ ขาว). เรือใบสีทอง หมายถึง เรือเดินสมุทรทั้งสามลำที่คริสโตเฟอร์ โคลัมบัส ใช้ในการเดินทางสำรวจ “โลกใหม่” ได้แก่ : "ซานตา มาเรีย", "ลานิญญา" และ "ลาพินตา" นกฮัมมิงเบิร์ดสีเหลืองสองตัวหันเข้าหากัน ตรินิแดดเป็นดินแดนที่ได้ชื่อว่า “ดินแดนแห่งฮัมมิงเบิร์ด” ซึ่งมีอยู่ทั้งหมด 18 สายพันธ์ที่ได้ค้นพบบนหมู่เกาะแห่งนี้ “ดินแดนแห่งฮัมมิงเบิร์ด” จึงมีความเชื่อที่เกี่ยวข้องกับชาวตรินิแดดที่เป็นชนพื้นเมืองอเมริกา ด้านข้างโล่มีนกปากยาว(ข้างซ้าย) และ Cocrico (ข้างขวา) ประคองโล่ รองรับด้วยหุบเขาทั้งสามลูก ซึ่งสื่อถึง ทรินิตีฮิลล์ ในทางใต้ของหมู่เกาะตรินิแดด, ซึ่งเกี่ยวข้องกับความเชื่อ เกี่ยวกับการสำรวจหมู่เกาะแห่งนี้ภายหลังจาก ตรีเอกภาพ และ หมู่เกาะที่ล้อมรอบด้วยท้องทะเลแคริบเบียน สื่อถึง โตเบโก "Together We Aspire, Together We Achieve." (ร่วมกันเราปรารถนา ร่วมกันเราประสบความสำเร็จ)
พฤหัส โล่ห์เงิน

พฤหัส โล่ห์เงิน (พ.ศ. 2499 –) เป็นนักมวยไทยชาวไทย ซึ่งในปี พ.ศ. 2523 เขาได้จับคู่กับธนูศึก ประสพชัย ขึ้นชกกับมะเฟือง วีระพล ในแบบ 2 ต่อ 1 นับเป็นครั้งแรกของวงการมวยไทย ที่ฝั่งสองคนเป็นฝ่ายชนะคะแนน
ประวัติ.
พฤหัส โล่ห์เงิน เคยปะทะกับนักมวยไทยระดับตำนานอย่างสกัด พรทวี ซึ่งพฤหัสเป็นฝ่ายแพ้
ด้านผลงานอื่นที่ได้รับการกล่าวถึง อาทิ ในวันที่ 8 มกราคม พ.ศ. 2522 พฤหัสได้รับเลือกเป็นหนึ่งในคู่เอกของรายการศึกศิริมงคล ที่สนามมวยเวทีลุมพินี โดยมีคู่ชกคือศักดา บุญโรจน์
ส่วนในวันที่ 29 กรกฎาคม พ.ศ. 2523 พฤหัสได้จับคู่กับธนูศึก ประสพชัย ขึ้นชกกับมะเฟือง วีระพล ในรายการศึกวันทรงชัย ที่สนามมวยเวทีลุมพินี ในแบบ 2 ต่อ 1 (พฤหัส 3 ยกแรก ธนูศึก 2 ยกสุดท้าย รวมเป็น 5 ยก) และจากการแข่งขันครั้งนี้ ฝั่งของพฤหัสเป็นฝ่ายชนะคะแนน
และในวันที่ 4 กันยายน พ.ศ. 2524 พฤหัสได้ปะทะกับสามารถ พยัคฆ์อรุณ ในคู่เอกของรายการศึกวันทรงชัยที่สนามมวยเวทีลุมพินี จากการแข่งขันครั้งนี้ พฤหัสเป็นฝ่ายแพ้คะแนน ด้วยยอดค่าผ่านประตู 1,470,000 บาท
ชีวิตส่วนตัว.
พฤหัสสำเร็จการศึกษาจากคณะรัฐศาสตร์ มหาวิทยาลัยรามคำแหง ต่อมา ภรรยาของเขาซึ่งเป็นพยาบาลและเป็นน้องของภรรยาหัวหน้าคณะ (ทวนชัย โล่ห์เงิน) ไปทำงานที่สหรัฐอเมริกา จึงตัดสินใจตามไปด้วย และหารายได้พิเศษด้วยการขับรถแท็กซี่ ที่นครนิวยอร์ก
นอกจากนี้ พฤหัสยังเป็นพี่ชายแท้ ๆ ของพฤหัสเล็ก ศิษย์ชุนทอง (ชื่อจริง: ชาลี กุลธารี) ซึ่งเป็นนักมวยไทยเช่นกัน
พีร์ บุนนาค

พีร์ บุนนาค เป็นอดีตสมาชิกสภาผู้แทนราษฎรจังหวัดสุพรรณบุรี 3 สมัย เป็นนักไฮด์ปาร์คที่มีบทบาททางการเมืองในช่วง พ.ศ. 2500 ผู้อภิปรายนายกรัฐมนตรี (จอมพล ป.พิบูลสงคราม) จนนำไปสู่การรัฐประหาร
ประวัติ.
พีร์ บุนนาค เป็นลูกหลานสายสกุลบุนนาค สายสมเด็จเจ้าพระยาบรมมหาประยูรวงศ์ (ดิศ บุนนาค) เป็นหลานปู่ของเจ้าพระยาภาสกรวงศ์ (พร บุนนาค) ซึ่งเป็นผู้เก็บภาษีร้อยชักสาม หรือสมัยนี้คือกรมศุลกากร รวมไปถึงเป็นเสนาบดีกระทรวงธรรมการคนแรก หรือ ศึกษาธิการในปัจจุบัน นายพีร์ สมรสกับนางมัลลิกา บุนนาค (สกุลเดิม นานากุล)
นายพีร์ มีชื่อเสียงมาจากการไฮปาร์คท้องสนามหลวง ในช่วงปี พ.ศ. 2489 จอมพลแปลก พิบูลสงคราม นายกรัฐมนตรี หลังจากได้เดินทางไปเยือนนานาประเทศในช่วงปี พ.ศ. 2498 และเกิดความประทับใจในมุมนักพูด ที่สวนสาธารณะไฮด์ปาร์ค กรุงลอนดอน ประเทศอังกฤษ ที่เปิดโอกาสให้มีผู้ปราศรัยโจมตีการทำงานของรัฐบาลได้อย่างอิสระ เมื่อกลับมาจึงได้เปิดโอกาสให้กระทำเช่นนั้นที่ท้องสนามหลวง จึงเกิดการปราศรัยครั้งแรกเมื่อวันที่ 5 สิงหาคม พ.ศ. 2498 โดยโจมตีรัฐมนตรีว่าการกระทรวงศึกษาธิการในขณะนั้น และได้ขยายแนวร่วมและการเคลื่อนไหวขึ้นเป็นลำดับ โดยเรียกร้องให้ยกเลิก ส.ส. ประเภทที่ 2 โดยอ้างว่าไม่เป็นประชาธิปไตย และมีการเดินขบวนที่ถนนราชดำเนินและอนุสาวรีย์ประชาธิปไตยในปลายปีเดียวกัน จนถูกจับ ผู้ที่ถูกจับคุมขังจึงประท้วงด้วยการอดอาหาร ดาวไฮปาร์คสมัยนั้นได้แก่ พีร์ บุนนาค เทพ โชตินุชิต แคล้ว นรปติ หรือ ทองอยู่ พุฒพัฒน์ (ผู้เสนอสร้างอนุสาวรีย์พระเจ้าตาก)
นายพีร์ ลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ในนามพรรคขบวนการไฮด์ปาร์ค และได้รับเลือกตั้ง เป็น 2 ส.ส.ของพรรค และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ในนามพรรคสหภูมิ
เขามีบทบาทโดดเด่นอย่างมาก จนถูกขนานนามว่า "ส.ส.ปากตะไกร" โดยนายพีร์ได้โจมตีพรรคประชาธิปัตย์พาดพิงเบื้องสูงในเดือนสิงหาคม พ.ศ. 2500 กล่าวหาจอมพล ป. อย่างรุนแรงว่าบริหารราชการโดยไม่สามารถรักษาความสงบเรียบร้อยได้ จนเกิดการหมิ่นพระบรมเดชานุภาพพระมหากษัตริย์ และเป็นเหตุให้เกิดการรัฐประหารโดยจอมพลสฤษดิ์ยึดอำนาจจากรัฐบาลจอมพล ป. ตั้งแต่ปี พ.ศ. 2501 ถึงปี พ.ศ. 2511 นายพีร์จึงกลับมาทำงานการเมืองโดยรับตำแหน่งเป็นรองหัวหน้าพรรคประชาชน ของเลียง ไชยกาล ในปี พ.ศ. 2511-2514 ลงสมัครรับเลือกตั้งอีกครั้ง และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในนามพรรคพลังประชาชน และได้เข้าร่วมรัฐบาลกับหม่อมราชวงศ์คุกฤทธิ์ ปราโมช ซึ่งพรรคพลังประชาชน 2 ที่นั่ง ได้รับตำแหน่งรัฐมนตรีช่วยว่าการกระทรวงยุติธรรม (บุญคุ้ม จันทรศรีสุริยวงศ์) หัวหน้าพรรค
ชาง-ชี กับตำนานลับเท็นริงส์

ชาง-ชี กับตำนานลับเท็นริงส์  เป็นภาพยนตร์อเมริกันแนวซูเปอร์ฮีโร ฉายในปี ค.ศ. 2021 สร้างจากตัวละคร ชาง-ชี ของ มาร์เวลคอมิกส์ ภาพยนตร์สร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ และเป็นภาพยนตร์เรื่องที่ 25 ในจักรวาลภาพยนตร์มาร์เวล (MCU) ภาพยนตร์กำกับโดย เดสติน แดเนียล เครตตัน จากบทภาพยนตร์ที่เขาเขียนร่วมกับ เดฟ คอลลาแฮมและแอนดรูว์ แลนัม แสดงนำโดย ซือมู่ หลิว, อควาฟินา, เหมิงเอ่อร์ จาง, ฟาลา เฉิน, ฟลอเรียน มุนเตอานู, เบเนดิกต์ หว่อง, มิเชล โหย่ว, เบน คิงสลีย์และโทนี เหลียง ในภาพยนตร์ ชาง-ชีถูกบังคับให้เผชิญหน้ากับอดีตของเขา เมื่อพ่อของเขา เหวินหวู่ ผู้นำขององค์กร เท็นริงส์ ดึงดูด ชาง-ชีและน้องสาวของเขา เซียะหลิง (จาง) ให้ค้นหาหมู่บ้านในตำนาน 
ภาพยนตร์ที่สร้างจากตัวละครชาง-ชี เข้าสู่การพัฒนาเมื่อปี ค.ศ 2001 แต่โครงการไม่ได้เริ่มต้นอย่างจริงจัง จนกระทั่งในเดือนธันวาคม ค.ศ. 2018 เมื่อคอลลาแฮมได้รับการว่าจ้าง เครตตันเข้าร่วมโครงการในเดือนมีนาคม ค.ศ. 2019 โครงการจึงดำเนินไปอย่างรวดเร็วและเป็นภาพยนตร์มาร์เวลเรื่องแรกที่มีนักแสดงนำเป็นชาวเอเชีย ต่อมาในเดือนเดือนกรกฎาคมได้ประกาศชื่อเรื่องและนักแสดงหลักของภาพยนตร์ โดยเปิดเผยว่าภาพยนตร์มีความเชื่อมโยงกับองค์กรเท็นริงส์และเหวินหวู่ ผู้นำองค์กร ที่เคยปรากฏมาแล้วในจักรวาลภาพยนตร์มาร์เวล "ชาง-ชี กับตำนานลับเท็นริงส์" เป็นภาพยนตร์เรื่องแรกของมาร์เวลสตูดิโอส์ที่ผู้กำกับและนักแสดงส่วนใหญ่เป็นชาวเอเชีย ภาพยนตร์เริ่มถ่ายทำในเดือนกุมภาพันธ์ ค.ศ. 2020 ที่ซิดนีย์ แต่ถูกระงับไว้ในเดือนมีนาคมเนื่องจากการระบาดทั่วของโควิด-19 ภาพยนตร์กลับมาถ่ายทำต่อในเดือนสิงหาคม และสิ้นสุดในเดือนตุลาคม โดยมีการถ่ายทำเพิ่มเติมที่ซานฟรานซิสโก
"ชาง-ชี กับตำนานลับเท็นริงส์" ฉายรอบปฐมทัศน์ที่ลอสแอนเจลิส เมื่อวันที่ 16 สิงหาคม ค.ศ. 2021 ฉายรอบทั่วไปในสหรัฐเมื่อวันที่ 3 กันยายนและฉายในประเทศไทยวันที่ 13 ตุลาคม ภาพยนตร์เป็นส่วนหนึ่งของในจักรวาลภาพยนตร์มาร์เวล (MCU) ภาพยนตร์ทำเงินมากกว่า 432 ล้านดอลลาร์สหรัฐ กลายเป็นภาพยนตร์ที่ทำเงินสูงสุดเป็นอันดับที่ 9 ของปี ค.ศ. 2021 ภาพยนตร์ได้รับการตอบรับที่ดีจากนักวิจารณ์ โดยชมในเรื่องการออกแบบฉากการต่อสู้, การสำรวจและการนำเสนอวัฒนธรรมเอเชีย และการแสดงของนักแสดง โดยเฉพาะจากหลิวและเหลียง
ภาคต่อ ชางชี กับเศษซากกาลเวลา กำลังถูกพัฒนา
นักแสดง.
นอกจากนี้ยังมีนักแสดงที่ปรากฏตัวในภาพยนตร์ ได้แก่ รอนนี เจียง เป็น จอน จอน, มือขวาของเซียหลิงและผู้ประกาศในคลับต่อสู้ใต้ดินของเธอ; ยฺเหวียน หฺวา เป็น กวง โป้ หนึ่งในผู้นำของ ตา โหล; โจดี ลอง เป็น นางเฉิน, แม่ของเคที; ดัลลัส หลิว เป็น หรุ่ยฮวา, น้องชายของเคที; พอล ฮี เป็น อธิการบดีฮุ่ย; โจว ไฉ่ฉิน เป็น ยายของเคที; แอนดี ลี เป็น เดทดีเลอร์, หนึ่งในนักฆ่าของเหวินหวู่ สเตฟานี ชูและคะนัล ดัดแฮกเกอร์ เป็น ซูและจอห์น เพื่อนที่แต่งงานแล้วของชาง-ชีและเคที; แซ็ก เชอร์รี เป็น เคลฟ, ผู้โดยสารบนรถบัสที่ถ่ายทอดสดหนึ่งในการต่อสู้ของชาง-ชี (เขาเคยแสดงเป็นคนขายของข้างถนนใน "" เมื่อปี ค.ศ. 2017); และ ดี เบเกอร์ เป็น เสียงของมอร์ริส, ฮันตุนที่เป็นเพื่อนกับสแลตเทอรี เจด ซู กลับมารับบทเดิมเป็น แบล็ก วิโดว์ ที่มีชื่อว่า เฮเลน จาก "แบล็ค วิโดว์" (2021), ขณะที่ ทิม รอท กลับมาให้เสียง เอมิล บลอนสกี / อะบอมิเนชัน ตัวละครเดิมของเขาจาก "มนุษย์ตัวเขียวจอมพลัง" (2008) มาร์ก รัฟฟาโลและบรี ลาร์สัน ปรากฏตัวในฉากกลางเครดิตเป็น บรูซ แบนเนอร์และแครอล แดนเวอร์ส ตามลำดับ โดยทั้งสองคนกลับมารับบทเดิมจากภาพยนตร์ในจักรวาลภาพยนตร์มาร์เวลก่อนหน้านี้
แผ่พืชน์ เทพหัสดิน ณ อยุธยา

แผ่พืชน์ เทพหัสดิน ณ อยุธยา อดีตหัวหน้าพรรคไท ในปี พ.ศ. 2517 และรองหัวหน้าพรรคสัมมาชีพ-ช่วยชาวนา เป็นผู้แต่งเนื้อร้องและทำนองเพลงป่าไม้รำพัน ของมหาวิทยาลัยแม่โจ้ เพลงเกษตรรำพัน ของมหาวิทยาลัยเกษตรศาสตร์
ประวัติ.
นายแผ่พืชน์ เทพหัสดิน ณ อยุธยา เป็นบุตรของพลเอก พระยาเทพหัสดิน (ผาด เทพหัสดิน ณ อยุธยา) กับนางไปล่ เทพหัสดิน ณ อยุธยา มีพี่น้องร่วมบิดามารดา จำนวน 7 คน เขาจบการศึกษาจากแม่โจ้ รุ่น 2 สําเร็จการศึกษาอนุปริญญาเกษตรศาสตร์ จากมหาวิทยาลัยเกษตรศาสตร์ และเคยได้รับปริญญาเทคโนโลยีการเกษตรดุษฎีบัณฑิตกิตติมศักดิ์ สาขาวิชาส่งเสริมการเกษตร จากมหาวิทยาลัยแม่โจ้
การทำงาน.
นายแผ่พืชน์ เป็นอาจารย์สอนทางด้านวิชาเกษตรศาสตร์ ที่โรงเรียนเตรียมมหาวิทยาลัยเกษตรศาสตร์แม่โจ้ เชียงใหม่ ต่อมาได้จัดตั้งพรรคการเมืองขึ้น โดยขอให้พระช่วงเกษตรศิลปการ มาเป็นหัวหน้าพรรค ใช้ชื่อว่า "พรรคสัมมาชีพ-ช่วยชาวนา" และนายแผ่พืชน์ รับตำแหน่งรองหัวหน้าพรรค และได้ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 แต่ได้รับเลือกเพียง 1 คน คือ ล้วน เวกชาลิกานน เลขาธิการพรรค
ต่อมาได้ร่วมกับอาจารย์สมบัติ ธำรงธัญวงศ์ จัดตั้งพรรคการเมือง โดยใช้ชื่อว่า "พรรคไท" เคยส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้รับเลือกตั้งจำนวน 4 คน และได้เข้าร่วมรัฐบาลของหม่อมราชวงศ์คึกฤทธิ์ ปราโมช
ชมพูไพร

ชมพูไพร (ชื่อวิทยาศาสตร์: "Thunbergia impatienoides" Suwanph. & S. Vajrodaya) เป็นพรรณไม้ในสกุลรางจืด ลักษณะเป็นไม้เลื้อย ค้นพบในปี พ.ศ. 2559 สำรวจพบที่ป่าเต็งรัง บริเวณจังหวัดกาญจนบุรี ค้นพบโดย รศ. ดร. เฉลิมพล สุวรรณภักดี และ รศ. ดร. สรัญญา วัชโรทัย อาจารย์ประจำภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ ชมพูไพรนั้นเป็นไม้เลื้อยที่ออกดอกตลอดปีเหมาะในการพัฒนาเป็นไม้ประดับ 
การตีพิมพ์.
ได้ตีพิมพ์ในวารสาร "Blumea" การตีพิมพ์ในวารสารเพื่อยืนยันพืชพันธุ์ใหม่ของโลกสำหรับนำไปใช้ในการอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์เหงือกปลาหมอ (Acanthaceae)
เทือกเขาฆาฏตะวันออก

เทือกเขาฆาฏตะวันออก  เป็นเทือกเขาไม่ต่อเนื่องทางชายฝั่งทิศตะวันออกของประเทศอินเดีย แนวเทือกเขาเริ่มต้นจากทางทิศเหนือของรัฐโอริศา ผ่านรัฐอานธรประเทศจนถึงรัฐทมิฬนาฑูทางตอนใต้ ผ่านรัฐกรณาฏกะ รวมถึงรัฐเตลังคานา แนวที่ไม่ต่อเนื่อง มีแม่น้ำสายใหญ่ 4 สายไหลผ่าน คือ แม่น้ำโคทาวรี มหานที แม่น้ำกฤษณา และแม่น้ำกาเวรี
เทือกเขามีแนวขนานไปกับอ่าวเบงกอล มีที่ราบสูงเดกกันอยู่ทางตะวันตกของเทือกเขาซึ่งตั้งอยู่ระหว่างเทือกเขาฆาฏตะวันออกและเทือกเขาฆาฏตะวันตก เทือกเขาฆาฏตะวันออกมีระดับความสูงไม่สูงแบบเทือกเขาฆาฏตะวันตก
ฮินาเพีย

ฮินาเพีย (โดยย่อจาก Hi New Amazing Utopia) เป็นเกิร์ลกรุปชาวเกาหลีใต้ สังกัดโอเอสอาร์เอนเตอร์เทนเมนต์ ประกอบด้วยสมาชิก 5 คน ได้แก่ มินกยอง, เยบิน, คยองวอน, อึนอูและบาดา Hinapia เดบิวต์เมื่อวันที่ 3 พฤศจิกายน พ.ศ. 2562 ด้วยซิงเกิลอัลบั้ม New Start และฮินาเพียได้ประกาศยุบวงอย่างเป็นทางการในวันที่ 21 สิงหาคม พ.ศ. 2563
ประวัติ.
ก่อนเปิดตัว.
ก่อนหน้านี้ มินกยอง, เยบิน, คยองวอน และอึนอู เปิดตัวในฐานะสมาชิกของวงเกิร์ลกรุ๊ป พริสทิน ภายใต้สังกัดเพลดิสเอนเตอร์เทนเมนต์ ในวันที่ 21 มีนาคม พ.ศ. 2560 ด้วยอีพี ไฮ! พริสทีน หลังจากการเปิดตัวอีพีที่ 2 ของพวกเขาในชื่อ Schxxl Out และกลุ่มย่อยชื่อ พริสทีน วี ซึ่งประกอบด้วย มินกยอง, เยบิน และอึนอู หลังจากที่หายไปนานก็ได้ยุบวงในวันที่ 24 พฤษภาคม พ.ศ. 2562 เมื่อวันที่ 21 ตุลาคม พ.ศ. 2562 สมาชิกคนดังกล่าวได้รับการประกาศว่าจะเปิดตัวใหม่ภายใต้สังกัด AlSeulBit Entertainment และหลังจากนั้นไม่นานก็ได้เปลี่ยนชื่อเป็น โอเอสอาร์เอนเตอร์เทนเมนต์ พร้อมกับสมาชิกเพิ่มเติมชื่อ บาดา ในวันที่ 24 ตุลาคม วงนี้ได้รับการเปิดเผยชื่อว่า ฮินาเพีย ซึ่งเป็นคำย่อของ "Hi New Amazing Utopia"
พ.ศ. 2563: ยุบวง.
ในวันที่ 21 สิงหาคม พ.ศ. 2563 โอเอสอาร์เอนเตอร์เทนเมนต์ได้ประกาศว่า ฮินาเพีย ได้ยุบวงอย่างเป็นทางการแล้ว และสัญญาพิเศษของสมาชิกกับบริษัทก็สิ้นสุดลงเช่นกัน
บารึม

บารึม ([ˈbæ̂ːrʉm]) เป็นเทศบาลในเทศมณฑลวีเกิน ประเทศนอร์เวย์ ตั้งขึ้นเป็นเทศบาลเมื่อวันที่ 1 มกราคม .ศ. 1838 บารึมตั้งอยู่บริเวณชานเมืองฝั่งทิศตะวันตกของกรุงออสโล
บารึมเป็นเทศบาลที่มีรายได้ต่อหัวมากที่สุดในนอร์เวย์ และมีสัดส่วนของผู้ศึกษาระดับมหาวิทยาลัยสูงที่สุด เป็นหนึ่งในที่ที่มีที่อยู่อาศัยแพงและทันสมัยที่สุดของนอร์เวย์ ทำให้ผู้อยู่อาศัยมักมีลักษณะที่เรียกว่า สน็อบ ในวัฒนธรรมสมัยนิยมของนอร์เวย์ เทศบาลยังได้รับการลงคะแนนเสียงให้เป็นสถานที่น่าอยู่ที่สุดของนอร์เวย์ทางด้านการจัดการและบริการสาธารณะ
ฟาเบิล III

ฟาเบิล III  เป็นวิดีโอเกมแนวแอ็กชันเล่นตามบทบาทโลกเปิด พัฒนาโดยไลอ้อนเฮตสตูดิโอส์ และจัดจำหน่ายโดยไมโครซอฟท์เกมสตูดิโอส์ สำหรับเครื่องเอกซ์บอกซ์ 360 และ ไมโครซอฟท์ วินโดวส์ ตัวเกมเป็นเกมลำดับที่ 3 ของชุดวิดีโอเกม "ฟาเบิล" ตัวเกมวางจำหน่ายในวันที่ 26 ตุลาคม 2010 บนเครื่องเอกซ์บอกซ์ 360 และวันที่ 17 พฤษภาคม 2011 บนไมโครซอฟท์ วินโดวส์ผ่านระบบเกมฟอร์วินโดวส์ไลฟ์ และ สตีม โดยในเวอร์ชันพีซีประกอบด้วยโหมดฮาร์ตคอร์และฟังก์ชันสามมิติที่ไม่พบในเวอร์ชันเอกซ์บอกซ์ 360
อำเภอกัวลาเตอเริงกานู

อำเภอกัวลาเตอเริงกานู  เป็นอำเภอในรัฐตรังกานู ประเทศมาเลเซีย โดยมีพื้นที่ 210.21 ตารางกิโลเมตร และมีประชากรอยู่ 343,284 คนใน ค.ศ. 2010 พื้นที่อำเภอจรดแม่น้ำตรังกานูซึ่งไหลคั่นอำเภอกัวลาเนอรุซทางเหนือและตะวันตก ทางใต้ติดกับอำเภอมารัง และทางตะวันออกติดกับทะเลจีนใต้ โดยมีกัวลาเตอเริงกานูเป็นเมืองหลวง
เขตการปกครอง.
อำเภอกัวลาเตอเริงกานูแบ่งออกเป็น 20 ตำบล ได้แก่:
<templatestyles src="Div col/styles.css"/>
หลุมอุกกาบาตเฟรเดอฟอร์ต

หลุมอุกกาบาตเฟรเดอฟอร์ต  เป็นหลุมอุกกาบาตที่ใหญ่ที่สุดเท่าที่ผ่านการตรวจสอบแล้ว มีเส้นผ่านศูนย์กลางมากกว่า 300 กิโลเมตร (190 ไมล์) ขณะที่มันก่อตัวขึ้น ส่วนที่หลงเหลืออยู่ปัจจุบันอยู่ในจังหวัดฟรีสเตตของแอฟริกาใต้ หลุมอุกกาบาตนี้ตั้งชื่อตามเมืองเฟรเดอฟอร์ตซึ่งอยู่ใกล้ใจกลางของหลุม 
แม้ว่าผิวหน้าของปล่องภูเขาไฟจะถูกกัดกร่อนไปนานแล้ว แต่โครงสร้างทางธรณีวิทยาที่เหลืออยู่ตรงกลางยังคงเหลืออยู่ คำนวณได้ว่าหลุมอุกกาบาตนี้มีอายุกว่า 2,023 ล้านปี (± 4 ล้านปี) โดยมีผลกระทบในมหายุคแพลีโอโพรเทอโรโซอิก เป็นหลุมอุกกาบาตที่เก่าแก่ที่สุดเป็นอันดับที่สามเท่าที่รู้จักบนโลก
ใน ค.ศ. 2005 โดมเฟรเดอฟอร์ตได้รับการขึ้นทะเบียนเป็นแหล่งมรดกโลกของยูเนสโกเพื่อประโยชน์ทางธรณีวิทยา
เครื่องอิสริยาภรณ์พระอาทิตย์แห่งเปรู

เครื่องอิสริยาภรณ์พระอาทิตย์แห่งเปรู  เป็นเครื่องอิสริยาภรณ์ชั้นสูงสุดของประเทศเปรู และเป็นเครื่องอิสริยาภรณ์ที่เก่าแก่ที่สุดในทวีปอเมริกาใต้ เครื่องอิสริยาภรณ์นี้สร้างขึ้นในปี พ.ศ. 2364
ประวัติ.
เครื่องอิสริยาภรณ์พระอาทิตย์แห่งเปรู สร้างขึ้นโดยนายพลโฆเซ เด ซาน มาร์ติน หลังจากปฏิวัติประเทศเปรูได้ 4 ปี สำหรับมอบให้แก่ข้าราชการระดับสูง และประชาชนชาวเปรู รวมถึงผู้มีเกียรติจากต่างประเทศ มีการมอบเครื่องอิสริยาภรณ์นี้เรื่อยมาจนระงับไปในปี พ.ศ. 2371 และกลับมามอบอีกครั้งในปี พ.ศ. 2467
ลำดับชั้น.
เครื่องอิสริยาภรณ์นี้มี 6 ลำดับชั้น ดังต่อไปนี้
อิสซาเบล (แอนิมอลครอสซิง)

อิสซาเบล  หรือ ชิสุเอะ  ในภาคญี่ปุ่น เป็นตัวละครจากชุดวิดีโอเกมแอนิมอลครอสซิง เธอเป็นสุนัขพันธุ์ชิสุที่เปิดตัวใน ในปี 2012 ซึ่งเธอทำหน้าที่เป็นเลขานุการให้กับตัวละครผู้เล่น อิสซาเบลได้รับการตอบรับที่ดี จนถึงจุดที่จะกลายเป็นหนึ่งในตัวละครที่โดดเด่นที่สุดและเป็นแมสคอตโดยพฤตินัยของแฟรนไชส์แอนิมอลครอสซิง ความนิยมของเธอได้นำไปสู่การปรากฏตัวนอกชุดวิดีโอเกมอิสซาเบล รวมถึงเป็นตัวละครที่สามารถเล่นได้ในเกมต่อสู้ซูเปอร์สแมชบราเธอส์อัลติเมต
เค.เค. สไลเดอร์

โทตาเกเกะ สไลเดอร์  หรือเป็นที่รู้จักกันในนาม เค.เค. สไลเดอร์  เป็นตัวละครในแฟรนไชส์แอนิมอลครอสซิง ถือว่าเป็นหนึ่งในตัวละครยอดนิยมของแฟรนไชส์ เขาปรากฏตัวในแอนิมอลครอสซิง และภาคต่อจากนั้นทุกภาค บทบาทหลักของเค.เค.คือเป็นนักดนตรีที่แสดงต่อชาวเมืองผ่านการแสดงสดและอัลบั้มที่ซื้อได้ในเกม
เขามีพื้นฐานมาจากนักแต่งเพลงวิดีโอเกม คาซูมิ โทตากะ โดยชื่อภาษาญี่ปุ่น "โทตาเกเกะ" ของตัวละครถูกแปลงมาจาก "โทตากะ เค. "
เค.เค. สไลเดอร์ ยังปรากฏตัวนอกแอนิมอลครอสซิงหลายครั้งเช่นชุดสำหรับมีนักสู้ใน ซูเปอร์สแมชบราเธอร์สฟอร์นินเท็นโด 3ดีเอส แอนด์วียู และ ซูเปอร์สแมชบราเธอร์สอัลติเมต
โรงเรียนอนุบาลอุดรธานี

โรงเรียนอนุบาลอุดรธานี  ตั้งอยู่เลขที่ 101 ถนนศรีสุข ตำบลหมากแข้ง อำเภอเมืองอุดรธานี จังหวัดอุดรธานี 41000 สังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาประถมศึกษาอุดรธานี เขต1 เปิดสอนตั้งแต่ประดับชั้นอนุบาลปีที่ 2 ถึงชั้นประถมศึกษาปีที่ 6 และตั้งบนถนนเส้นเดียวกับ โรงเรียนอุดรพิทยานุกูล โรงเรียนสตรีราชินูทิศ และโรงเรียนบ้านหมากแข้ง
ประวัติ.
โรงเรียนอนุบาลอุดรธานี ก่อตั้งเมื่อวันที่ 24 มิถุนายน พ.ศ. 2486 โดยใช้โรงเรียนสตรีฝึกหัดครู (วิทยาลัยอาชีวศึกษาอุดรธานีในปัจจุบัน)เป็นที่เรียน รับเฉพาะเด็กนักเรียนชั้นอนุบาล ต่อมาเมื่อ พ.ศ. 2490 ได้รับนักเรียนชั้นประถมศึกษาปีที่ 1 จนกระทั่ง พ.ศ. 2497 ได้จัดตั้งโรงเรียนในสถานที่ใหม่(สถานที่ในปัจจุบัน) ในชื่อโรงเรียนอนุบาลอุดรธานี มีเนื้อที่ 11 ไร่ 1 งาน 83 ตารางวา
ประชากร.
<templatestyles src="Col-begin/styles.css"/>
ทฤษฎีบทของอะพอลโลเนียส

ทฤษฎีบทของอะพอลโลเนียส (Apollonius' Theorem) เป็นทฤษฎีบททางเรขาคณิต ที่เกี่ยวข้องกับความยาวของเส้นมัธยฐานและความยาวด้านข้างของรูปสามเหลี่ยม ซึ่งกล่าวว่า "ผลรวมค่ากำลังสองของด้านสองด้านใดๆ ของรูปสามเหลี่ยม เท่ากับ สองเท่าของผลบวกของครึ่งหนึ่งของความยาวด้านที่สามยกกำลังสองกับความยาวของเส้นมัธยฐานยกกำลังสอง"
กำหนดให้ รูปสามเหลี่ยม <math>ABC</math> เป็นรูปสามเหลี่ยมใด ๆ ถ้า <math>AD</math> เป็นเส้นมัธยฐาน แล้ว
<math display="block">|AB|^2 + |AC|^2 = 2 \left(|AD|^2+|BD|^2\right)</math>
ทฤษฎีบทนี้เป็นกรณีพิเศษของทฤษฎีบทของสจ๊วต (Stewart's Theorem) ในกรณีที่สามเหลี่ยม <math>ABC</math> เป็นสามเหลี่ยมหน้าจั่วที่ <math>|AB| = |AC|</math> แล้วเส้นมัธยฐาน <math>AD</math> จะตั้งฉากกับ <math>BC</math> ในกรณีดังกล่าวทฤษฎีบทของอะพอลโลเนียสจะกลายเป็นทฤษฎีบทพีทาโกรัส
กฎสี่เหลี่ยมด้านขนานสมมูลกับทฤษฎีบทของอะพอลโลเนียส ผ่านความจริงที่ว่าเส้นทแยงมุมของรูปสี่เหลี่ยมด้านขนานแบ่งออกเป็นสองส่วน
ทฤษฎีบทนี้ได้รับการตั้งชื่อตาม Apollonius of Perga ซึ่งเป็นนักคณิตศาสตร์ชาวกรีกโบราณ
พิสูจน์ทฤษฎีบท.
ทฤษฎีบทนี้สามารถพิสูจน์ได้ว่าเป็นกรณีพิเศษของทฤษฎีบทของสจ๊วต และ สามารถพิสูจน์ได้โดยใช้เวกเตอร์ (ดูกฎรูปสี่เหลี่ยมด้านขนาน) ต่อไปนี้เป็นข้อพิสูจน์โดยใช้กฎของโคไซน์
ให้สามเหลี่ยมมีด้าน <math>a, b, c</math> โดยมีเส้นมัธยฐาน <math>d</math> ลากไปด้าน <math>a</math> ให้ <math>m</math> คือความยาวส่วนของด้าน <math>a</math> ที่ถูกแบ่งครึ่งโดยเส้นมัธยฐาน ดังนั้น <math>m</math> คือครึ่งหนึ่งของ <math>a</math> ให้มุมที่เกิดขึ้นระหว่างด้าน <math>a</math> และเส้นมัธยฐาน <math>d</math> เป็น <math>\theta</math> และ <math>\theta^{\prime}</math> ตามลำดับ โดยที่ <math>\theta</math> อยู่ในฝั่งที่มีด้าน <math>b</math> และ <math>\theta^{\prime}</math> อยู่ในฝั่งที่มีด้าน <math>c</math> ดังนั้น <math>\theta + \theta'</math> มีค่าเท่ากับ 180 องศา และ <math>\cos \theta^{\prime} = - \cos \theta</math>
จากกฎของโคไซน์จะได้
<math>b^2=m^2+d^2-2dm\cos\theta
</math>
<math>c^2=m^2+d^2-2dm\cos\theta'</math><math>=m^2+d^2+2dm\cos\theta</math>
นำสองสมการมาบวกกัน จะได้ <math>b^2+c^2=2(m^2+d^2)</math>
กีฬาคาร์ทในโอลิมปิกเยาวชนฤดูร้อน 2018

กีฬาคาร์ทในโอลิมปิกเยาวชนฤดูร้อน 2018 เป็นกีฬาสาธิตของการแข่งขันกีฬาโอลิมปิกเยาวชนฤดูร้อน 2018 ที่จัดขึ้นในเมืองบัวโนสไอเรส, ประเทศอาร์เจนตินา แข่งขันวันที่ 13 ตุลาคม ค.ศ. 2018 โดยได้จัดขึ้นที่ Kartodromo ใน Autodromo Juan y Oscar Galvez การจัดแสดงครั้งนี้เป็นส่วนหนึ่งของการแข่งขันกีฬาโอลิมปิกเยาวชนด้วยความตั้งใจว่าการแข่งขันดังกล่าวจะเป็นส่วนหนึ่งของโอลิมปิกฤดูร้อน 2024 ในปารีส รถแข่งคาร์ทไฟฟ้าทุกคันถูกขับโดยทั้งชายและหญิง
การจัดแสดง.
Jean Todt ประธานของ FIA และ Thomas Bach ประธาน IOC ได้นำเสนอการแข่งขันรถคาร์ทที่กรีนพาร์ค ในวันที่ 5 ตุลาคม ภายในโปรแกรม 3500LIVES ของ FIA
ประเทศนิการากัวในโอลิมปิกฤดูร้อน 2016

ประเทศนิการากัว เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาตินิการากัวได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศไนเจอร์ในโอลิมปิกฤดูร้อน 2016

ประเทศไนเจอร์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติไนเจอร์ได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 1 เหรียญเงิน รวมทั้งหมด 1 เหรียญ
กรีฑา.
ผลการแข่งขัน
ประเทศโอมานในโอลิมปิกฤดูร้อน 2016

ประเทศโอมาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโอมานได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศปากีสถานในโอลิมปิกฤดูร้อน 2016

ประเทศปากีสถาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปากีสถานได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศปาเลาในโอลิมปิกฤดูร้อน 2016

ประเทศปาเลา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปาเลาได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ปาเลสไตน์ในโอลิมปิกฤดูร้อน 2016

ประเทศปาเลสไตน์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปาเลสไตน์ได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
เจ็มคราฟต์

เจ็มคราฟต์  เป็นซีรีส์เกมป้องกันฐานที่สร้างโดยเกมอินอะบอตเทิล (Game In A Bottle) ซึ่งเป็นสตูดิโอจากฮังการี โดยใช้อัญมณีวิเศษในการโจมตีและป้องกันฐาน เกมแรกมีชื่อว่า เจ็มคราฟต์แชพเตอร์วัน: เดอะฟอร์กอตเทน (GemCraft Chapter One: The Forgotten; เป็นที่รู้จักกันในชื่อย่อว่า "เจ็มคราฟต์" (GemCraft)) โดยเป็นเกมป้องกันฐานสำหรับเกมเบราว์เซอร์ที่เผยแพร่ในวันที่ 26 มิถุนายน ค.ศ. 2008 ภาคก่อนหน้าคือ เจ็มคราฟต์เชพเตอร์ซีโร: เจ็มออฟอิเทอร์นิตี (GemCraft Chapter 0: Gem of Eternity) ถูกเผยแพร่ในวันที่ 16 เมษายน ค.ศ. 2009 และภาคแยกคือ เจ็มคราฟต์ลอสแชพเตอร์: ลาบรินธ์ (GemCraft Lost Chapter: Labyrinth) ถูกเผยแพร่ในวันที่ 17 กุมภาพันธ์ ค.ศ. 2011 
ในวันที่ 4 เมษายน ค.ศ. 2014 ได้มีการเผยแพร่ เจ็มคราฟต์แชพเตอร์ทู: เชสซิงชาโดว์ส (GemCraft Chapter Two: Chasing Shadows) ซึ่งเป็นภาคต่อของเกมแรก และเกมต่อมาคือ เจ็มคราฟต์ลอสแชพเตอร์: ฟรอสบอร์นราธ (GemCraft Lost Chapter: Frostborn Wrath) ถูกเผยแพร่ในเดือนมกราคม ค.ศ. 2020
การตอบรับ.
เกมซีโบให้คะแนน "เจ็มคราฟต์" ภาคดั้งเดิมด้วยเรตติ้ง 3.5/5. ทางสไลด์ทูเพลย์กล่าวว่าตัวเกมไม่ได้แตกต่างจากไปตามการเปรียบเทียบ
ประเทศปานามาในโอลิมปิกฤดูร้อน 2016

ประเทศปานามา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปานามาได้ส่งทีมนักกีฬาที่ผ่านการคัดเลือกทั้งหมด 10 คน เข้าร่วมแข่งขันใน 7 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศปาปัวนิวกินีในโอลิมปิกฤดูร้อน 2016

ประเทศปาปัวนิวกินี เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปาปัวนิวกินีได้ส่งทีมนักกีฬาที่ผ่านการคัดเลือกทั้งหมด 8 คน เข้าร่วมแข่งขันใน 6 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
คิโบเตกิรีเฟรน

"คิโบเตกิรีเฟรน" (; โรมาจิ: "Kibōteki Rifurein"; : Kibouteki Refrain #เปลี่ยนทาง) เป็นซิงเกิลลำดับที่ 38 ของเอเคบีโฟร์ตีเอต เปิดตัวเมื่อวันที่ 26 พฤศจิกายน พ.ศ. 2557 โดยคิงเรกคอร์ดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต.
แค่นี้ก็พอใจแล้ว (คิโบเตกิรีเฟรน) เป็นซิงเกิลที่ 15 ของบีเอ็นเคโฟร์ตีเอต โดยวงประกาศชื่อเพลงและสมาชิกเมื่อวันที่ 17 กันยายน พ.ศ. 2566 ในงาน "BNK48 4th Album “Gingham Check” 2-Shot Event"
ประเทศปารากวัยในโอลิมปิกฤดูร้อน 2016

ประเทศปารากวัย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปารากวัยได้ส่งทีมนักกีฬาที่ผ่านการคัดเลือกทั้งหมด 11 คน เข้าร่วมแข่งขันใน 7 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศเปรูในโอลิมปิกฤดูร้อน 2016

ประเทศเปรู เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเปรูได้ส่งทีมนักกีฬาที่ผ่านการคัดเลือกทั้งหมด 29 คน เข้าร่วมแข่งขันใน 11 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศฟิลิปปินส์ในโอลิมปิกฤดูร้อน 2016

ประเทศฟิลิปปินส์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติฟิลิปปินส์ได้ส่งทีมนักกีฬาที่ผ่านการคัดเลือกทั้งหมด 13 คน เข้าร่วมแข่งขันใน 8 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 1 เหรียญเงิน รวมทั้งหมด 1 เหรียญ
กรีฑา.
ผลการแข่งขัน 
หมายเหตุ.
<templatestyles src="Reflist/styles.css" />
ทฤษฎีบทของสจวร์ต

ทฤษฎีบทของสจวร์ต (Stewart's theorem) เป็นทฤษฎีบททางเรขาคณิตที่กล่าวถึงความสัมพันธ์ระหว่างความยาวของด้านข้างกับความยาวของ "ส่วนของเส้นตรงที่เชื่อมจุดยอดกับจุดที่อยู่บนด้านตรงข้าม (Cevian)" ในรูปสามเหลี่ยม ชื่อของทฤษฎีบทนี้เป็นการให้เกียรติแก่นักคณิตศาสตร์ชาวสก็อต แมทธิว สจวร์ต (Matthew Stewart) ผู้เผยแพร่ทฤษฎีบทนี้ในปี ค.ศ. 1746
รายละเอียด.
กำหนดให้ a, b และ c เป็นความยาวของด้านข้างของรูปสามเหลี่ยม ให้ d เป็นความยาวของ cevian ไปทางด้านความยาว a หาก cevian แบ่งด้านความยาว a ออกเป็นสองส่วนของความยาว คือ m และ n โดยมี m ติดกับ c และ n ติดกับ b แล้วทฤษฎีบทของสจ๊วต ระบุว่า
<math>{\displaystyle b ^ {2} m + c ^ {2} n = a (d ^ {2} + mn)}</math>
ทฤษฎีบทนี้อาจเขียนขึ้นแบบสมมาตรโดยใช้ความยาวของส่วนที่แบ่งแล้ว นั่นคือใช้ความยาว AB ให้เป็นบวกหรือลบ ตามแต่ว่า A อยู่ทางซ้ายหรือขวาของ B ในการวางแนวที่แน่นอนของเส้น ในสูตรนี้ทฤษฎีบทกล่าวว่าถ้า A, B และ C เป็นจุดร่วมเส้นตรง (collinear points) และ P เป็นจุดใด ๆ แล้ว
<math>
ในกรณีพิเศษที่ cevian เป็นเส้นมัธยฐาน (Cevian แบ่งด้านตรงข้ามออกเป็นสองส่วนที่มีความยาวเท่ากัน) สามารถหาผลลัพธ์ได้จากทฤษฎีบทของอะพอลโลเนียส
พิสูจน์.
ทฤษฎีบทนี้สามารถพิสูจน์ได้โดยการประยุกต์ใช้กฎของโคไซน์ (cos)
ให้ θ เป็นมุมระหว่าง m และ d และ θ′ คือมุมระหว่าง n และ d โดย θ′ + θ = 180 องศา และดังนั้น cos θ′ = − cos θ โดยใช้กฎของโคไซน์ในสามเหลี่ยมเล็กสองรูปที่มีมุม θ และ θ′ ประกอบอยู่
<math>
c^2 &= m^2 + d^2 - 2dm\cos\theta \\
b^2 &= n^2 + d^2 - 2dn\cos\theta' \\
</math>
คูณสมการแรกด้วย n และสมการที่สามด้วย m และนำมารวมกันเพื่อกำจัด cos θ จะได้
<math>
&b^2m + c^2n \\
&= nm^2 + n^2m + (m+n)d^2 \\
&= (m+n)(mn + d^2) \\
&= a(mn + d^2) \\
</math>
อีกวิธีหนึ่งทฤษฎีบทสามารถพิสูจน์ได้คือการวาดเส้นตั้งฉากจากจุดยอดของรูปสามเหลี่ยมไปยังฐานและใช้ทฤษฎีบทพีทาโกรัสเพื่อหาความยาว b, c และ d ในแง่ของระดับความสูง ด้านซ้ายและขวาของสมการนั้นจะเป็นนิพจน์เดียวกัน
ประวัติ.
จากตำราคณิตศาสตร์ของฮุตตันและเกรกอรี (Hutton & Gregory, 1843, หน้า 220) สจวร์ตเผยแพร่ผลเฉลยในปี ค.ศ. 1746 เมื่อเขาเป็นหนึ่งในผู้ที่มีสิทธิ์จะเข้ารับตำแหน่งเป็นศาสตราจารย์คณิตศาสตร์ที่มหาวิทยาลัยเอดินบะระแทนที่คอลิน แม็กคลอริน (Colin Maclaurin) และตำราคณิตศาสตร์ของ ค็อกเซเตอร์และไกรต์เซอร์ (Coxeter & Greitzer, 1967, หน้า 6) ระบุว่าผลลัพธ์อาจเป็นที่ทราบโดยอาร์คิมีดีส เมื่อประมาณ 300 ปีก่อนคริสต์ศักราช ฮุตตันและเกรกอรี (1843) กล่าวว่าผลเฉลยถูกใช้โดยโรเบิร์ต ซิมสัน (Robert Simson) ในปี ค.ศ. 1748 และโดยโทมัส ซิมป์สัน (Thomas Simpson) ในปี ค.ศ. 1752 และการปรากฏครั้งแรกในยุโรปเกิดขึ้นในงานของลาซาร์ การ์โน (Lazare Carnot) ในปี ค.ศ. 1803
ประเทศเลบานอนในโอลิมปิกฤดูร้อน 2016

ประเทศเลบานอน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเลบานอนได้ส่งทีมนักกีฬาที่ผ่านการคัดเลือกทั้งหมด 9 คน เข้าร่วมแข่งขันใน 7 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศเลโซโทในโอลิมปิกฤดูร้อน 2016

ประเทศเลโซโท เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเลโซโทได้ส่งทีมนักกีฬาที่ผ่านการคัดเลือกทั้งหมด 8 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศไลบีเรียในโอลิมปิกฤดูร้อน 2016

ประเทศไลบีเรีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติไลบีเรียได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
ประเทศลิเบียในโอลิมปิกฤดูร้อน 2016

ประเทศลิเบีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติลิเบียได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 6 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา.
ผลการแข่งขัน
พระราชพงศาวลีราชวงศ์ที่สี่แห่งอียิปต์

นี่คือ พระราชพงศาวลี ของ ราชวงศ์ที่สี่แห่งอียิปต์ ที่ปกครองอียิปต์โบราณตั้งแต่ศตวรรษที่ 27 ก่อนคริสตกาลถึงศตวรรษที่ 25 ก่อนคริสตกาล
ตาราง.
<table style="border-spacing: 0px; font-size:92%;line-height:100%;">
</table>
ทางเดินน้ำอสุจิ

ทางเดินน้ำอสุจิ  เป็นส่วนหนึ่งของระบบสืบพันธุ์เพศชายและประกอบด้วย หลอดสร้างอสุจิ (ทูบูลี เซมินิเฟรี เรกติ, เรเต เทสทิส, ท่อนำออก), เอพิดิไดมิส (ติ่ง), หลอดนำอสุจิ (กระเปาะ) และท่อฉีดอสุจิ
เจเรเมน เลนส์

เจเรเมน มาร์ซีอาโน เลนส์ (เกิดวันที่ 24 พฤศจิกายน ค.ศ. 1987) เป็นนักฟุตบอลชาวดัตช์ ผู้เล่นให้กับเบชิกทัชในตุรกี และทีมชาติเนเธอร์แลนด์ เขาถนัดในการเล่นเกมรุก โดยมักเล่นในตำแหน่งปีกซ้าย
เลนส์เริ่มต้นอาชีพกับสโมสรอาเซ็ด โดยมีช่วงที่ถูกปล่อยยืมตัวให้กับเอ็นอีซี ต่อมาใน ค.ศ. 2010 เขาย้ายไปเปเอสเฟ ซึ่งเขาได้พาทีมชนะเลิศ KNVB Cup ในฤดูกาล 2011–12 และต่อมาใน ค.ศ. 2013 เขาเซ็นสัญญากับดือนามอกือยิว ซึ่งเขาได้พาทีมชนะเลิศยูเครเนียนคัพในฤดูกาลแรกที่เขาได้ลงเล่น และในฤดูกาลที่สอง เขาพาทีมคว้าดับเบิลแชมป์ และในเดือนกรกฎาคม ค.ศ. 2015 เขาเซ็นสัญญากับซันเดอร์แลนด์
เลนส์ได้ลงเล่นให้กับทีมชาติเนเธอร์แลนด์ครั้งแรกในเดือนสิงหาคม ค.ศ. 2010 นัดที่พบกับยูเครน โดยเขาทำประตูได้ในนัดนั้น เขาเป็นส่วนหนึ่งของทีมชาติชุดที่จบอันดับที่สามในฟุตบอลโลก 2014
เกียรติประวัติ.
สโมสร.
อาเซ็ด
เปเอสเฟ
ดือนามอกือยิว
ทีมชาติ.
เนเธอร์แลนด์
เลรอย เฟอร์

เลรอย โยฮัน เฟอร์ (เกิดวันที่ 5 มกราคม ค.ศ. 1990) เป็นนักฟุตบอลชาวดัตช์ ผู้เล่นในตำแหน่งกองกลางให้กับไฟเยอโนร์ดและทีมชาติเนเธอร์แลนด์
เฟอร์มีชื่อเล่นหลายชื่อ โดยในสมัยเยาวชน เขามีชื่อเล่นว่า "เดอ อุยต์ไมเตอร์" ("The Bouncer") ซึ่งถูกเรียกโดยผู้ฝึกสอนทีมเยาวชนของไฟเยอโนร์ดอย่าง Jean-Paul van Gastel เนื่องจากลักษณะร่างกายของเฟอร์ที่แข็งแรง ชื่อเล่นอื่น ๆ อาทิ "เลอร์รา" และ "เฟโรวิช" เขาเคยถูกเปรียบเทียบกับปาทริก วีเยรา โดย กอร์ พ็อต ผู้ฝึกสอนของทีมชาติเนเธอร์แลนด์รุ่นอายุไม่เกิน 21 ปี เขากล่าวว่า ผู้เล่นทั้งสองคนมีความคล้ายกันมาก ทั้งในและนอกสนาม
เกียรติประวัติ.
ไฟเยอโนร์ด
รางวัลส่วนตัว
คูมาซี

คูมาซี (Kumasi เดิมสะกด Comassie หรือ Coomassie และมักสะกดว่า Kumase ในภาษาจวี) เป็นนครและเมืองหลวงของภูมิภาคอะชันตี ประเทศกานา เมืองอยู่ใกล้กับทะเลสาบโบซอมทเว เป็นเมืองศูนย์การกลางค้า อุตสาหกรรม และวัฒนธรรม ของจักรวรรดิอะชันตีในอดีต เมืองตั้งอยู่ทางทิศเหนือของอ่าวกินี อยู่ห่างราว คูมาซีเป็นที่รู้จักว่าเป็น "เมืองแห่งสวน" เพราะเต็มไปด้วยดอกไม้และพืชพันธุ์ที่สวยงาม คูมาซีเป็นเมืองใหญ่อันดับที่ 2 ของประเทศกานา รองจากกรุงอักกรา เมืองหลวงประเทศ
กูมานอวอ

กูมานอวอ  เป็นนครในประเทศมาซิโดเนียเหนือ และศูนย์กลางการปกครองของเทศบาลกูมานอวอ เป็นเทศบาลที่มีประชากรมากที่สุดของประเทศ กูมานอวอตั้งอยู่เหนือระดับน้ำทะเล 
เมืองได้รับการเอ่ยถึงครั้งแรกในศตวรรษที่ 17 เดินทีเป็นที่ตั้งที่อยู่อาศัยของชาวเติร์ก และต่อมาโดยชาวแอลเบเนียที่เป็นมุสลิม ต่อมาชาวสลาฟได้เข้ามาอาศัยที่เมืองในช่วงปลายศตวรรษที่ 18 และต้นศตวรรษที่ 19 เมืองมีหอดูดาวทำจากหินขนาดใหญ่อายุ 4,000 ปี ที่โคคิโน ตั้งอยู่ทางทิศตะวันออกเฉียงเหนือของเมืองกูมานอวอ ห่างราว และค้นพบเมื่อปี ค.ศ. 2001 ติดอยู่ในรายชื่ออันดับ 4 ของหอดูดาวเก่าโดยนาซา
เมืองมีอุตสาหกรรมเกี่ยวกับเหล็ก ยาสูบ เกษตรกรรม รองเท้า และสิ่งทอ ที่เป็นศูนย์กลางทางเศรษฐกิจ การค้า และวัฒนธรรมของประชากร 135,529 คน ของเมือง เมืองยังมีชื่อเสียงจากการเป็นสถานที่จัดเทศกาลดนตรีแจ๊ส ที่มีวงจากทั่วโลกมาร่วมงานนี้
อาเอสเอ็มเอล โฮลดิง

อาเอสเอ็มเอล โฮลดิง  เป็นบริษัทสัญชาติดัตช์ผู้ผลิตระบบลิโทกราฟีแบบใช้แสง (photolithography) ที่ใหญ่ที่สุดในโลก อันเป็นเทคโนโลยีหลักในการสร้างวงจรไมโครอิเล็กทรอนิกส์ในปัจจุบัน
สำนักงานใหญ่ของบริษัทตั้งอยู่ที่เมืองเฟลด์โฮเฟิน ประเทศเนเธอร์แลนด์ มีศูนย์วิจัย พัฒนา สร้าง และประกอบตั้งอยู่ใกล้เคียงกัน มีสำนักงานย่อยกระจายออกไปใน 16 ประเทศทั่วโลก จดทะเบียนในตลาดหลักทรัพย์อัมสเตอร์ดัมและตลาดหลักทรัพย์แนสแด็ก ในชื่อ ASML
บริษัทก่อตั้งขึ้นเมื่อปี ค.ศ. 1984 โดยเป็นการร่วมทุนกันระหว่างบริษัท ASM International กับฟิลิปส์ ปัจจุบันเป็นบริษัทมหาชนโดยฟิลิปส์ถือหุ้นอยู่เพียงเล็กน้อย
หมู่เกาะภูเขาไฟ

หมู่เกาะภูเขาไฟ  หรือหมู่เกาะอิโอ  เป็นกลุ่มเกาะสามกลุ่มของประเทศญี่ปุ่นในไมโครนีเซีย ตั้งอยู่ทางใต้ของหมู่เกาะโองาซาวาระ ซึ่งเป็นส่วนหนึ่งของเทศบาลโองาซาวาระ มหานครโตเกียว เกาะทุกเกาะยังมีภูเขาไฟที่ปะทุอยู่ เป็นเกาะรูปโค้งที่ยาวไปทางใต้จนถึงหมู่เกาะมาเรียนา หมู่เกาะมีพื้นที่ มีประชากร 380 คน เกาะอิโอโตในหมู่เกาะภูเขาไฟตั้งอยู่ทางตะวันออกเฉียงใต้ของเมืองมิยาซากิประมาณ 
ภูมิศาสตร์.
หมู่เกาะภูเขาไฟ มีชื่อเรียกดังนี้:
เกาะที่อยู่ทางเหนือกว่าแต่อยู่ในกลุ่มเดียวกันคือ:
ฐานทัพอากาศที่อิโอโตของกองกำลังป้องกันตนเองญี่ปุ่นที่หมู่บ้านมินามิมีเจ้าหน้าที่ 380 นาย นอกจากเกาะนี้ก็ไม่มีผู้อาศัยอยู่
ประวัติ.
ชาวยุโรปบันทึกการพบเห็นครั้งแรกในเดือนตุลาคม ค.ศ. 1543 โดยเบร์นาร์โด เด ลา ตอร์เร นักเดินเรือชาวสเปนที่โดยสารบนคาร์แรกชื่อ "San Juan de Letrán" ขณะเดินทางกลับจากจังหวัดซารังกานีไปยังนิวสเปน อิโอโตได้รับการจดบันทึกเป็น Sufre ซึ่งเป็นศัพท์ภาษาสเปนเก่าที่ใช้เรียกกำมะถัน
เมื่อชาวญี่ปุ่นจากหมู่เกาะอิซุเข้าตั้งถิ่นฐานในเกาะทางเหนือ 2 เกาะใน ค.ศ. 1889 หมู่เกาะนี้ยังไม่มีผู้อยู่อาศัย จากนั้นจึงถูกผนวกเข้ากับญี่ปุ่นใน ค.ศ. 1891 อย่างไรก็ตาม หลักฐานทางโบราณคดีเปิดเผยว่าหมู่เกาะในหมู่เกาะโบนินในอดีตเคยมีขาวไมโครนีเซียที่ไม่ทราบกลุ่มอาศัยมาก่อน
ประชากรบนเกาะเหล่านี้มีประมาณ 1,100 คนใน ค.ศ. 1939 จาก 5 พื้นที่ในอิโอโต ได้แก่: ฮิงาชิ, มินามิ, นิชิ, คิตะ และโมโตยามะ (หมายถึง "ตะวันออก", "ใต้", "ตะวันตก", "เหนือ" และ "ภูเขาต้นกำเนิด" หรือภูเขากลาง) และ 2 พื้นที่ในคิตะอิโอโต คือ: อิชิโนะ-มูระ ("หมู่บ้านอิชิโนะ"; อิชิโนะคือนามสกุล) และนิชิ-มูระ ("หมู่บ้านตะวันตก") สำนักงานบริหารเทศบาลตั้งอยู่ที่ฮิงาชิจนถึง ค.ศ. 1940 ที่มีการถ่ายโอนเทศบาลเข้ากับโองาซาวาระ โตเกียว
อิโอโตเป็นที่ตั้งของยุทธการที่อิโอโตในสงครามโลกครั้งที่สอง และกลุ่มเกาะนี้ตกอยู่ภายใต้การบริหารของสหรัฐ จากนั้นหมู่เกาะภูเขาไฟจึงกลับไปอยู่ภายใต้การปกครองของญี่ปุ่นใน ค.ศ. 1968
เทือกเขาบอลข่าน

เทือกเขาบอลข่าน (บัลแกเรีย และ , romanized: "Stara planina", "Old Mountain";, [stâːraː planǐna]) เป็นเทือกเขาทางตะวันออกของคาบสมุทรบอลข่าน เทือกเขามีความยาว 557 กิโลเมตร จากยอดเขาวรัชกาชูกา บริเวณเขตแดนระหว่างประเทศบัลแกเรียกับเซอร์เบีย มุ่งไปทิศตะวันออกผ่านกลางประเทศบัลแกเรียสู่จนถึงแหลมเอไมน์ บริเวณทะเลดำ จุดสูงสุดของเทือกเขา เรียกว่า บอเทฟ มีความสูง 2,376 เมตร เป็นยอดเขาสูงเป็นอันดับ 3 ของบัลแกเรีย รองจากริลา และพิริน ชื่อของเทือกเขาเป็นที่มาของชื่อ คาบสมุทรบอลข่าน
ยูโตะ โอโนะ

ยูโตะ โอโนะ  เกิดวันที่ 28 กันยายน ค.ศ. 1991 ณ โยโกซูกะ จังหวัดคานางาวะ เป็นนักฟุตบอลชาวญี่ปุ่น ผู้ทำหน้าที่ให้แก่ทีมเชียงใหม่ ยูไนเต็ด ในไทยลีก 2
น้องชายของเขาชื่อยูจิเป็นนักฟุตบอลระดับอาชีพ ซึ่งทำหน้าที่ให้แก่ทีมกัมบะ โอซากะ เช่นกัน
สโมสรอาชีพ.
เมื่อวันที่ 17 มกราคม ค.ศ. 2020 ได้มีการยืนยันว่าโอโนะจะเข้าร่วมสโมสรสมุทรปราการ ซิตี้ ในไทยลีกสำหรับฤดูกาล 2020
สถิติสโมสร.
"อัปเดตถึง 19 กุมภาพันธ์ ค.ศ. 2021"
จงกล ไกรฤกษ์

ร้อยโท จงกล ไกรฤกษ์ (30 กันยายน พ.ศ. 2444 – 21 สิงหาคม พ.ศ. 2511) อดีตรองประธานสภาผู้แทนราษฎร คนที่ 2 และอดีตสมาชิกสภาผู้แทนราษฎรจังหวัดพิษณุโลก 3 สมัย
ประวัติ.
จงกล เป็นบุตรขุนเสาวรักษ์บรรณาคม (ชิด ไกรฤกษ์) จบโรงเรียนนายร้อยพระจุลจอมเกล้า ในปี 2465 และสอบได้เป็นอันดับ 2 ของโรงเรียนเสนาธิการทหาร เขาสมรสกับนางสำนึง ไกรฤกษ์ (สกุลเดิม: อมาตยกุล) มีบุตรคือ โกศล ไกรฤกษ์ อดีตรองนายกรัฐมนตรี และเป็นปู่จุติ ไกรฤกษ์
จงกล เริ่มชีวิตราชการทหารที่จังหวัดนครราชสีมา ต่อมาได้ย้ายมารับตำแหน่งเสนาธิการ มณฑลทหารบกจังหวัดพิษณุโลก (กองทัพที่ 3) เขาเป็นนายทหารประจำพระองค์ของ พลเอก พระวรวงศ์เธอ พระองค์เจ้าบวรเดช อดีตเสนาบดีกลาโหม ในวันที่ 11 ตุลาคม พ.ศ. 2476 ที่ได้นำทหารจากหัวเมืองหลายจังหวัด รวมทั้งจงกล ไกรฤกษ์ ที่ยกกำลังจากพิษณุโลกเข้ายึดพื้นที่ดอนเมือง แต่การเจรจากับ "คณะราษฎร" ไม่เป็นผล เกิดการปะทะกัน และคณะกู้บ้านเมืองเป็นฝ่ายพ่ายแพ้ อันเป็นที่มาของ "กบฏบวรเดช" ทำให้เขาถูกจำคุกนาน 11 ปี ทั้งที่เรือนจำบางขวาง และที่เกาะตะรุเตา
หลังจากพ้นโทษกลับมา จงกล ได้ลงสมัครรับเลือกตั้งสมาชิกสภาผู้แทนราษฎรจังหวัดพิษณุโลก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และได้รับเลือกตั้งเป็น สส.สมัยแรก จากนั้นก็ได้รับเลือกอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งในครั้งนี้สมัครในนามพรรคเสรีมนังคศิลา และจงกล ได้รับเลือกเป็นรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 8 ระหว่างวันที่ 16 มีนาคม - 16 กันยายน พ.ศ. 2500
จงกล ถึงแก่อนิจกรรมเมื่อวันที่ 21 สิงหาคม พ.ศ. 2511 มีพิธีพระราชทานเพลิงศพเมื่อวันที่ 15 มกราคม พ.ศ. 2513 ณ วัดมกุฏกษัตริยารามราชวรวิหาร
เกาะสจวร์ต

เกาะสจวร์ต  เป็นเกาะใหญ่เป็นอันดับ 3 ของประเทศนิวซีแลนด์ ตั้งอยู่ใต้เกาะใต้ โดยมีช่องแคบโฟโวคั่น เกาะมีรูปร่างสามเหลี่ยม มีพื้นที่ 1,746 กม² เกาะมีลักษณะเป็นเนินเขา (มีระดับสูงถึง 980 เมตร) เป็นป่าหนาแน่น มีนกที่บินไม่ได้ อย่าง นกเพนกวิน ด้วยเหตุเพราะมีนักล่าน้อย
เกาะสจวร์ตมีประชากรอาศัยเบาบาง เศรษฐกิจของเกาะขึ้นอยู่กับการท่องเที่ยวในช่วงฤดูร้อนและการจับปลา ประชากรที่อยู่อาศัยถาวรมีอยู่ 408 คน จากข้อมูลปี ค.ศ. 2018 ส่วนใหญ่อาศัยอยู่ที่โอบันที่ตั้งอยู่ทางฝั่งตะวันออกของเกาะ มีเรือข้ามฟากจากเมืองบลัฟฟ์ของเกาะใต้